ที่ประชุม18หน่วยงาน ทพอ. เตรียมการรับมือเศรษฐกิจสังคมสูงวัยให้โตอย่างมีคุณภาพ
ที่ประชุมผู้บริหารองค์กรของรัฐที่จัดตั้งขึ้นตามพระราชบัญญัติเฉพาะ (ทพอ.)18หน่วยงาน เตรียมพร้อมรับมือเศรษฐกิจสังคมไทยให้เติบโตอย่างยั่งยืน มีคุณภาพ เพื่อเตรียมการเข้าสู่สังคมสูงวัยอย่างสมบูรณ์ในอีก20ปีข้างหน้า27 มี.ค.2562กลุ่มงานสื่อสารสังคมสำนักงานคณะกรรมการสุขภาพแห่งชาติ (สช.)รายงานว่าวันนี้ (27 มิ.ย.62) มีการประชุมวิชาการ ทอพ. ครั้งที่ 6ภายใต้หัวข้อSilver Societyขับเคลื่อนสังคมและเศรษฐกิจไทยณ ห้องประชุมวายุภักษ์56โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะเพื่อแลกเปลี่ยนเรียนรู้ระหว่างหน่วยงาน ถ่ายทอดบทเรียน ความคิดเห็น การสนับสนุนในรูปแบบต่างๆ และนำเสนอผลงานของแต่ละองค์กรผ่านเวทีการสัมมนาใน 4 ด้าน ได้แก่ด้านวิทยาศาสตร์และเทคโนโลยีในหัวข้อ นวัตกรรมและเทคโนโลยีเพื่อผู้สูงวัยด้านสุขภาพในหัวข้อ การดูแลสุขภาพสำหรับผู้สูงวัย (Health Care)ด้านเศรษฐกิจในหัวข้อ ผู้ประกอบการสูงวัย (Silver Entrepreneurship)ด้านสังคมและการศึกษาในหัวข้อ ความรู้เรื่องการเงินสำหรับผู้สูงวัยศ.นพ.สุทธิพันธ์ จิตพิมลมาศประธาน ทอพ. กล่าวว่า การประชุมวิชาการ ทอพ. ประจำปี นับเป็นกิจกรรมหลักสำคัญที่ดำเนินการมาอย่างต่อเนื่องมาแล้ว 5 ครั้ง มีองค์กรสมาชิกผลัดเปลี่ยนกันเป็นเจ้าภาพ และครั้งนี้เป็นครั้งที่ 6 ซึ่งสำนักงานส่งเสริมวิสาหกิจขนาดกลางและขนาดย่อม (สสว.) เป็นเจ้าภาพ ภายงานจะมีทั้งการสัมมนา การจัดนิทรรศการเพื่อเผยแพร่ข้อมูลความรู้ที่เป็นประโยชน์ในการขับเคลื่อนสังคมสูงวัย รวมทั้งการออกบูธแสดงนิทรรศการของหน่วยงานสมาชิก ทอพ. ทั้ง 18 หน่วยงานทอพ.จะร่วมกันใช้จุดแข็งของการเป็นหน่วยงานเฉพาะที่มีความชำนาญพิเศษ มีความคล่องตัว พร้อมตอบสนองการปฏิรูปประเทศในด้านต่างๆ อย่างรวดเร็ว เพื่อเป็นฐานะกลไกสำคัญในการขับเคลื่อนการพัฒนาประเทศไทยให้เติบโต เข้มแข็ง ก้าวสู่เศรษฐกิจสังคมสูงวัยอย่างยั่งยืนต่อไป ศ.นพ.สุทธิพันธ์ ระบุนายสุวรรณชัย โลหะวัฒนกุลผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) ในฐานะเจ้าภาพจัดงานประชุมฯ กล่าวว่า สมาชิก ทอพ. ทั้ง 18 หน่วยงานตระหนักว่าการก้าวเข้าสู่สังคมสูงวัยเป็นเมกะเทรนด์หรือพลวัตสำคัญ ที่สร้างผลกระทบในวงกว้างทั้งต่อสังคมโลกรวมถึงประเทศไทย จึงร่วมกันขับเคลื่อนการพัฒนาประเทศเพื่อเตรียมพร้อมเข้าสู่สังคมสูงวัยมาอย่างต่อเนื่อง ตามบทบาทภารกิจของแต่ละหน่วยงานประเทศไทยจะเป็นประเทศที่ 2 ของภูมิภาคอาเซียน รองจากสิงคโปร์ ที่ก้าวเข้าสู่สังคมสูงวัยอย่างสมบูรณ์ (Complete aged society)ในปี 2564 โดยสำนักงานสภาพัฒนาการเศรษฐกิจและสังคมแห่งชาติประมาณการว่า ประชากรอายุที่มีอายุ 60 ปีขึ้นไป จะมีจำนวนไม่น้อยกว่า 13 ล้านคน สูงถึงร้อยละ 20 ของประชากรทั้งหมด และในปี 2583 หรืออีก 20 ปีข้างหน้า จำนวนผู้สูงอายุจะเพิ่มเป็น 20 ล้านคน หรือ 1 ใน 3 ของคนไทย ทั้งนี้ ผู้สูงอายุวัยปลายที่มีอายุ 80 ปีขึ้นไป จะมีมากถึง 3.5 ล้านคน นายสุวรรณชัย กล่าวสำหรับประเทศไทย เริ่มเข้าสู่สังคมสูงวัยนั้บตั้งแต่ปี 2548 เห็นได้จากสัดส่วนประชากรสูงวัยซึ่งเพิ่มขึ้นต่อเนื่องอย่างรวดเร็ว จนมีจำนวนมากกว่าประชากรวัยเด็ก ในปี 2562 โดยข้อมูลจากกรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ณ วันที่ 31 ธันวาคม 2561 ระบุว่า ประเทศไทยมีจำนวนประชากรทั้งหมด 66.4 ล้านคน เป็นประชากรสูงอายุที่มีอายุ 60 ปีขึ้นไปจำนวน 10.67 ล้านคน หรือ 16.06% ประกอบด้วยผู้สูงอายุชาย 4.72 ล้านคน และผู้สูงอายุหญิง 5.95 ล้านคน โดยจังหวัดที่มีจำนวนประชากรสูงอายุมากที่สุด 5 อันดับแรก คือ กรุงเทพมหานคร มีผู้สูงอายุกว่า 1 ล้านคน หรือ 17.98% ตามด้วย นครราชสีมา เชียงใหม่ ขอนแก่น และอุบลราชธานีทั้งนี้ ที่ประชุมผู้บริหารองค์กรของรัฐที่จัดตั้งขึ้นตามพระราชบัญญัติเฉพาะ (ทพอ.)18หน่วยงาน มีเป้าหมายร่วมกันในการประสานพลังสร้างการจัดการองค์กรภาครัฐที่มีประสิทธิภาพสูงเพื่อการพัฒนาประเทศอย่างยั่งยืนโดยมีบทบาทภารกิจครอบคลุม 4 กลุ่ม ประกอบด้วยกลุ่มด้านวิทยาศาสตร์และเทคโนโลยี6 องค์กร ได้แก่ สำนักงานพัฒนาวิทยาศาสตร์และเทคโนโลยีแห่งชาติ (สวทช.)สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.)สถาบันส่งเสริมการสอนวิทยาศาสตร์และเทคโนโลยี (สสวท.)สถาบันมาตรวิทยาแห่งชาติ (มว.)สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)สำนักงานส่งเสริมเศรษฐกิจดิจิทัล (DEPA)กลุ่มด้านสุขภาพ5 องค์กร ได้แก่ สำนักงานหลักประกันสุขภาพแห่งชาติ (สปสช.)สำนักงานกองทุนสนับสนุนการสร้างเสริมสุขภาพ (สสส.)สำนักงานคณะกรรมการสุขภาพแห่งชาติ (สช.)สถาบันวิจัยระบบสาธารณสุข (สวรส.)สถาบันการแพทย์ฉุกเฉินแห่งชาติ (สพฉ.)กลุ่มด้านกองทุนหรือกลุ่มด้านเศรษฐกิจ3 องค์กร ได้แก่ สำนักงานส่งเสริมวิสาหกิจขนาดกลางและขนาดย่อม (สสว.)สำนักงานกองทุนหมู่บ้านและชุมชนเมืองแห่งชาติ (สทบ.)สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) และกลุ่มด้านการศึกษาและอื่นๆ4 องค์กร ได้แก่ กองทุนพัฒนาสื่อปลอดภัยและสร้างสรรค์ (พปส.) สำนักงานเลขาธิการคุรุสภา (คส.)สถาบันอนุญาโตตุลาการ และสำนักงานกองทุนยุติธรรม
ที่ประชุมผู้บริหารองค์กรของรัฐที่จัดตั้งขึ้นตามพระราชบัญญัติเฉพาะ (ทพอ.) 18 หน่วยงาน เตรียมพร้อมรับมือเศรษฐกิจสังคมไทยให้เติบโตอย่างยั่งยืน มีคุณภาพ เพื่อเตรียมการเข้าสู่สังคมสูงวัยอย่างสมบูรณ์ในอีก
สังคมสูงวัย,Health Care,ผู้สูงอายุ